El termini per a participar en els II Contes Solidaris finalitza el 30 de juny
14 de juny de 2024

El pròxim 30 de juny finalitzarà el termini per a presentar les obres al II concurs literari de Contes Solidaris, organitzat per l'associació de voluntariat l'ElianaVOL, en col·laboració amb l'Ajuntament.

Els temes hauran de ser sobre la solidaritat i/o el voluntariat i/o els drets humans i els contes han de tindre com a màxim 3 pàgines d'extensió (no hi ha mínim); a més, podran incloure's fins a 5 il·lustracions, que repercutiran en la valoració de l'obra.

Existeixen quatre categories de participació: autors de fins a 15 anys en castellà i una altra en valencià, i adults de més de 16 anys en valencià i castellà. Les obres hauran d'enviar-se amb un pseudònim i per correu electrònic a lelianavol2@gmail.com en format PDF. Les bases del concurs es poden consultar ací.

L'alcalde, Salva Torrent, ha convidat la ciutadania a participar i ha recordat que el premi consistirà en l'edició de les obres guanyadores i que es posaran a la venda per a recaptar fons destinats a una ONG d'ajuda a persones en situació de vulnerabilitat.